In Mei vanjaar het ’n peiling getoon dat slegs 31 persent van die Yanks Noord-Korea op ’n kaart sal kan vind. Natuurlik is die Amerikaners berug vir hul wêreldgeografie, en in 2014 het dit geblyk net 33 persent kan Skotland op ’n kaart vind.
In ’n nuwe peiling is bevind dat altesaam 43 persent Amerikaners meen Noord-Korea wil in ’n oorlog met die VSA betrokke raak. Daar is egter ’n effense afname onder die Amerikaners wat wil oorlog maak. In Julie vanjaar was 75 persent van die Amerikaners oortuig dit is belangrik dat die VSA en sy bondgenote Noord-Korea ’n les leer, terwyl al meer Amerikaners gevoel het die VSA moet die werkie sommer self afhandel.
Politiek het ondertussen die syfers deurmekaar kom krap met ’n weerstand onder die Demokrate, van wie 70 persent gesê het Trump is ’n groter bedreiging as Noord-Korea.
Dit is baie seker dat Trump se raadgewers die president deurlopend sal adviseer oor hoe die publiek oor die saak voel. Dit klink op die oog af onlogies om ’n land by ’n oorlog te betrek waarvoor die bevolking nie lus het nie. Maar peilings is nie al wat ’n rol speel nie – ingesamelde intelligensie oor die werklike aard van die bedreiging sal ’n groter rol speel, asook faktore soos die verliese wat gely sal word.
By ’n woorde-oorlog tussen die twee lande kan dit ook nie bly nie. Japan is nie meer gewillig om ’n toebroodjie tussen strydende magte te wees nie, en versterk beslis sy vermoë om self doeltreffend teen Nood-Korea op te tree. Suid-Korea is ook nie bereid om ’n lammetjie ter slagting te wees nie, en beskik oor vernietigende slaankrag – waar dit in getalle agter Noord-Korea is, wen dit in moderniteit en doeltreffendheid.
Almal weet dat dié twee lande se leiers, soos meeste politici, albei ‘n klap van die windmeul weg het. Dit gaan hier oor wie se raadgewers oor die vermoë beskik om die situasie op so’n manier te ontlont dat geeneen van die twee lande as verloorder gesien sal word nie. Albei leiers is te hardkoppig om toe te gee en dit voorspel niks goeds vir wêreldvrede nie. ‘n Volskaalse kernoorlog sal beslis die einde van die All Blacks se dominansie in wêreldrugby, beteken.
Darius, jy blaas teen donderweer ou maat. Die leuen is ak só baie vertel dat selfs geskiedenisboeke dit as die heilige waarheid verkondig. Die sêding, dat die wenners van die oorlog, die geskiedenis skryf, is baie waar. Werklike feite word verswyg of verdraai om ‘n sekere groep te bevoordeel. Jy kan maar raai wie dit is.
Hoewel sommige dele van die land mildelik reën ontvang het, is dit steeds nie genoeg om die gras te laat groei en boere uit die droogteverknorsing te help nie. Suid-Afrikaners staan egter steeds saam om die droogtegeteisterdes te ondersteun.